b'\n_START_ARTICLE_\nAmerican Horror Story: Asylum\n_START_SECTION_\nArgument\n_START_PARAGRAPH_\nLa segona temporada d\'American Horror Story segueix els pacients, doctors i monges que s\'ocupen del Briarcliff Mental Institution a Massachusetts el 1964, intercalat amb escenes del present. La germana Jude (Jessica Lange) i la germana Mary Eunice (Lily Rabe) mantenien la instituci\xc3\xb3 que fou fundada per monsenyor Timothy Howard (Joseph Fiennes) per tractar i acollir els bojos criminals. El psiquiatre Dr. Oliver Thredson (Zachary Quinto) i el cient\xc3\xadfic Dr. Arthur Arden (James Cromwell) tracten els pacients dins de les instal\xc2\xb7lacions. Els pacients, la majoria dels quals clamen que ells han estat injustament i err\xc3\xb2niament internats, inclouen la periodista lesbiana Lana Winters (Sarah Paulson), l\'assass\xc3\xad en s\xc3\xa8rie Kit Walker (Evan Peters), i el presumpte assass\xc3\xad Grace Bertrand (Lizzie Brocher\xc3\xa9)._NEWLINE_Al llarg de la temporada, la informaci\xc3\xb3 es va revelant a trav\xc3\xa9s del passat, present, de les vides de cadascun dels personatges. La germana Jude va ser en el passat una ballarina de club nocturn que flirtejava amb tota mena de clients, i que una nit de 1949 despr\xc3\xa9s d\'haver consumit una gran quantitat d\'alcohol va patir un accident de cotxe i involunt\xc3\xa0riament va matar una jove noia. El trauma la va emp\xc3\xa8nyer a convertir-se en monja i m\xc3\xa9s tard acabaria sent escollida per treballar a Briarcliff. La germana Mary Eunice acabaria posse\xc3\xafda i no pararia de burlar-se de la germana Jude sobre aquell accident del passat. La germana Jude per\xc3\xb2 acabaria descobrint despr\xc3\xa9s que la nena que pensava que havia matat en realitat era encara viva. AIx\xc3\xad la germana Jude acabaria creient que D\xc3\xa9u t\xc3\xa9 un pla per a tot, i decidiria que la seva missi\xc3\xb3 era destruir tot rastre del diable a Briarcliff._NEWLINE_EL diable inclouria als cient\xc3\xadfics s\xc3\xa0dics Dr. Arden i Dr. Thredson. Arden era un general nazi els experiments dels quals han produ\xc3\xaft els "Raspers", uns pacients mutants, que s\'arrosseguen pel bosc que rodeja la instituci\xc3\xb3. Ell i la germana Sister Jude sovint s\'enfronten pels seus diversos punts de vista sobre com haurien de funcionar les instal\xc2\xb7lacions. Dr. Thredson \xc3\xa9s un psiquiatre assignat per a avaluar l\'assass\xc3\xad en s\xc3\xa8rie Walker, malgrat que s\'acaba revelant que \xc3\xa9s el mateix Thredson el qui \xc3\xa9s realment l\'assass\xc3\xad en s\xc3\xa8rie i no pas Walker. Walker creu que la seva dona Alma (Britne Oldford) va ser abdu\xc3\xafda per alienigenes i Thredson s\'acaba centrant en ell per culpar-lo de la mort d\'aquesta, i alhora tamb\xc3\xa9 de totes les altres v\xc3\xadctimes que en realitat havia mort Thredson. Walker finalment fou enganyat i la seva confessi\xc3\xb3 dels assassinats fou gravada. Per\xc3\xb2 m\xc3\xa9s tard s\'acabaria escapant de la cust\xc3\xb2dia._NEWLINE_Thredson tamb\xc3\xa9 intenta "reformar" una altra pacient que ha estat acusada err\xc3\xb2niament. Lana Winters era una ambiciosa periodista que pretenia exposar els maltractaments que s\'infligeixen als pacients de Briarcliff. Ella mant\xc3\xa9 una relaci\xc3\xb3 amb la seva novia Wendy (Clea Duvall), la qual \xc3\xa9s usada com a xantatge (degut a la desaprovaci\xc3\xb3 en aquella \xc3\xa8poca de les relacions homosexuals) per la germana Jude com a acusaci\xc3\xb3 a Winters. M\xc3\xa9s tard es revelaria que Thredson tamb\xc3\xa9 havia assassinat a Wendy primer, tot i que li explicaria a Winters que ella es troba encara en parador desconegut. Thredson accepta ajudar a Winters a escapar de l\'internament a l\'asil, per\xc3\xb2 ella descobreix ja el seu obscur secret i el que ell la veu a ella com la mare que no va tenir. Ell l\'acabaria violant, per\xc3\xb2 ella acaba escapant, per acabar de nou a Briarcliff. Ella acabar\xc3\xa0 sabent finalment que es va quedar embarassada del Thredson._NEWLINE_Mentre va creient que la seva dona est\xc3\xa0 morta o desapareguda, Kit Walker acaba establint una relaci\xc3\xb3 cada cop m\xc3\xa9s \xc3\xadntima amb Grace Bertrand. Ella \xc3\xa9s acusada de matar la seva fam\xc3\xadlia que havia tingut. Ella i Walker s\xc3\xb3n enxampats tenint sexe abans de ser arrestats i separats per intentar esterilitzar-los. Tot i que ella va ser abdu\xc3\xafda pels alien\xc3\xadgenes i despr\xc3\xa9s la van retornar, en un estat bastant desenvolupat d\'embar\xc3\xa0s quasi ja a punt de donar a llum. Walker acabaria cedint a ser novament capturat i planejaria fugir amb ella i el seu nad\xc3\xb3. Els tres aconseguirien sortir de l\'asil al final i trobar-se amb la dona de Walter, Alma, la qual segueix viva i viu amb el seu fill._NEWLINE_Mentre tot aix\xc3\xb2 ocorre, la posse\xc3\xafda germana Mary Eunice ha aconseguit deposar i acusar a la germana Jude. Mary Eunice acaba prenent el control de Briarcliff amb l\'ajuda del doctor Arden. Ella acaba tenint cura de montsenyor Howard despr\xc3\xa9s que aquest acabi en mal estat per l\'intent d\'exorcisme fallit contra ella. Ella abusa d\'ell per\xc3\xb2 ell acaba tan molest amb ella que quan recupera les forces l\'acaba llen\xc3\xa7ant a ella pel balc\xc3\xb3 del tercer pis. El doctor Arden fidel encara a Mary Eunice acaba incinerant el cad\xc3\xa0ver d\'ella, i s\'acaba immolant ell tamb\xc3\xa9._NEWLINE_Lana Winters aconseguir\xc3\xa0 finalment la confessi\xc3\xb3 del doctor Thredson, i decideix arraconar-lo a casa d\'ell mentre vol avisar a la policia. Ell confirma que est\xc3\xa0 boig, i que cap jurat l\'acabaria condemnant a mort i ella l\'acaba disparant. AL present, ella s\'ha convertit en una famosa periodista d\'investigaci\xc3\xb3 per a la televisi\xc3\xb3 i ha aconseguit clausurar Briarcliff, ja que ha acabat mostrant al p\xc3\xbablic les males pr\xc3\xa0ctiques de l\'asil. Winters revela que monsenyor Howard va acabar su\xc3\xafcidant-se. I ella acaba informant que Kit Walker va prendre la germana Jude, despr\xc3\xa9s Alma va ser acusada d\'assassinat per haver matat a Grace Bertrand per parlar sobre la possibilitat que els alien\xc3\xadgenes tornin una altra vegada. La dem\xc3\xa8ncia de Jude empitjora i ella \xc3\xa9s portada cap al bosc pels nens. la seva ment acaba sanant per\xc3\xb2 morir\xc3\xa0 al cap de poc. Kit Walker acaba sent abdu\xc3\xaft despr\xc3\xa9s de contraure un c\xc3\xa0ncer pancre\xc3\xa0tic._NEWLINE_El fill gran de Winters (Dylan McDermott) ha decidit venjar-se d\'ella perqu\xc3\xa8 despr\xc3\xa9s de matar el seu pare (el doctor Thredson), a ell el va abandonar i no el va estimar mai. Sobretot les seves intencions es confirmen quan va escoltar p\xc3\xbablicament a la seva mare informant que el seu fill havia mort de naixement. Ella a l\'\xc3\xbaltim moment l\'acaba convencent que ell no \xc3\xa9s com el seu pare assass\xc3\xad, i despr\xc3\xa9s de prendre-li l\'arma l\'acaba matant a ell.\n_START_SECTION_\nDesenvolupament\n_START_PARAGRAPH_\nA l\'octubre de 2011, la cadena FX Network va renovar la s\xc3\xa8rie per una segona temporada. I al desembre de 2011, el co-creador de la s\xc3\xa8rie Ryan Murphy va anunciar els seus plans de canviar els personatges i les localitzacions en la segona temporada. _NEWLINE_Ell tamb\xc3\xa9 va dir de totes maneres, que alguns actors de la primera temporada tornarien a la segona. "Els actors que tornaran interpretaran uns personatges completament nous, noves criatures, monstres, etc\xc3\xa8tera. La hist\xc3\xb2ria de la fam\xc3\xadlia Harmon queda finalitzada. La gent que torna estar\xc3\xa0 interpretant personatges totalment nous", anunci\xc3\xa0. La segona temporada tindr\xc3\xa0 lloc a la Costa Est, en una instituci\xc3\xb3 de ciminals malalts mentals, anomenada Briarcliff Manor. "Ser\xc3\xa0 un m\xc3\xb3n completament diferent i no tindr\xc3\xa0 res a veure amb la temporada 1; no hi haur\xc3\xa0 cap menci\xc3\xb3 a la temporada 1... La segona temporada estar\xc3\xa0 situada en un moment temporal completament diferent", coment\xc3\xa0 Murphy. Al maig de 2012, Murphy va revelar que la configuraci\xc3\xb3 de la segona temporada tindria lloc en un hospital psiqui\xc3\xa0tric que el personatge interpretat per Jessica Lange dirigiria en l\'any 1960._NEWLINE_AL juliol de 2012, Murphy va tornar a parlar sobre la segona temporada, comentant que "Tothom es mostrar\xc3\xa0 diferent, gent que eren enemics l\'any passat ara seran aliats en aquest any. Els sets de rodatge s\xc3\xb3n fant\xc3\xa0stics. \xc3\x89s a 1964, aix\xc3\xad que tot es veu realment diferent."_NEWLINE_Murphy va explicar tamb\xc3\xa9 a TV Guide que no hi hauria cap fantasma en aquesta segona temporada: "Crec que la hist\xc3\xb2ria \xc3\xa9s aterridora," digu\xc3\xa9. "La hist\xc3\xb2ria \xc3\xa9s una pe\xc3\xa7a d\'un per\xc3\xadode en una instituci\xc3\xb3 de salut mental que es basa principalment en la veritat i la veritat \xc3\xa9s sempre m\xc3\xa9s aterridora que la ficci\xc3\xb3."_NEWLINE_A l\'agost de 2012, Murphy va anunciar quin seria el nou nom de la segona temporada: "Hem triat \'Asylum\' perqu\xc3\xa8 no nom\xc3\xa9s descriu l\'asil de salut mental que dirigeix el personatge de Jessica Lange com a centre tamb\xc3\xa9 per tuberculosos sin\xc3\xb3 que tamb\xc3\xa9 significa un lloc per als no desitjats i rebutjats" va declarar. "El tems d\'aquest any ser\xc3\xa0 sobre la salut mental i sobre com abordem els horrors de la vida real."_NEWLINE_L\'anterior consultor i productor Tim Minear va ser ascendit a productor executiu i continu\xc3\xa0 escrivint guions per a la s\xc3\xa8rie, comen\xc3\xa7ant amb l\'estrena de la temporada Tamb\xc3\xa9 va escriure el gui\xc3\xb3 del final de temporada._NEWLINE_En una entrevista al gener de 2013 per Entertainment Weekly, Murphy va parlar sobre que origin\xc3\xa0riament volia situar la segona temporada en una pres\xc3\xb3: "Crec que en un primer moment quan est\xc3\xa0vem ideant la segona temporada abans d\'acordar la idea de situar-la en un asil, hav\xc3\xadem parlat de fer la segona temporada en una pres\xc3\xb3 per\xc3\xb2 despr\xc3\xa9s va apar\xc3\xa8ixer la s\xc3\xa8rie Alcatraz que ens va prendre la idea. No va ser mai una idea definitiva per\xc3\xb2 sempre m\'havia agradat la idea. Crec que un asil de salut mental va ser per a nosaltres probablement molt m\xc3\xa9s efectiu."\n_START_SECTION_\nC\xc3\xa0sting\n_START_PARAGRAPH_\nAl mar\xc3\xa7 de 2012 Murphy revel\xc3\xa0 que la segona temporada havia estat conceptualitzada al voltant de Jessica Lange: "Aquests er\xc3\xa0 el xou de Jessica Lange aix\xc3\xad que estic molt exictat per aix\xc3\xb2. Estem dissenyant una fant\xc3\xa0stica oposici\xc3\xb3 del personatge de Constance per ella. Ella i jo hem parlat sobre diferents coses. Ella t\xc3\xa9 moltes idees, i t\xc3\xa9 molt a aportar al seu personatge. M\'ha dit algunes coses que ella sempre havia desitjat interpretar com a actriu." El personatge de Lange \xc3\xa9s la germana Jude, aparentment una monja s\xc3\xa0dica. Zachary Quinto, que havia recorregut al rol de Chad en la primera temporada, va ser confirmat com a l\xc3\xadder el mar\xc3\xa7 de 2012, interpretant el doctor Oliver Thredson, un psiquiatre amb tractaments innovadors que va en contra de la germana Jude. Quinto va confirmar que el seu nou personatge estaria molt entenimentat i ferm. _NEWLINE_Al festival de televisi\xc3\xb3 William S. Paley, Evan Peters, Sarah Paulson, i Lily Rabe van ser confirmats per tornar al c\xc3\xa0sting principal com a membres de la segona temporada. Paulson faria de Lana Winters, una periodista lesbiana la parella de la qual \xc3\xa9s qui l\'acusa a les autoritats, despr\xc3\xa9s d\'un xantatge i amenaces de la germana Jude, i acaba sent internada a l\'asil. El personatge de Rabe \xc3\xa9s la germana Mary Eunice, una innocent i lleial segona encarregada de la germana Jude (Jessica Lange). Peters fa el rol de Kit Walker, un home el qual \xc3\xa9s acusat d\'haver mort la seva dona Alma (Olford), per\xc3\xb2 que ell denuncia que ella va ser abduida pels aliens. Murphy va afirmar que Peters, "que va ser el noi dolent de l\'\xc3\xbaltima temporada", seria l\'heroi en el xou d\'aquest any._NEWLINE_Al mar\xc3\xa7 de 2012 va ser anunciat que el l\xc3\xadder de Maroon 5 Adam Levine estava en negociacions per apar\xc3\xa8ixer en la segona temporada. Interpretaria Leo, un "personatge contemporani i un dels components d\'una parella nom\xc3\xa9s coneguda com \'The Lovers\' (Els Amants)", d\'acord amb Tim Stack de Entertainment Weekly. Levine va revelar a E! el juny de 2012 que el seu personatge era "noucasat i que anava de lluna de mel amb la seva dona," afirm\xc3\xa0. "No vull explicar massa... per\xc3\xb2 \xc3\xa9s sagnant." Jenna Dewan-Tatum faria el paper de la seva dona, Teresa. A l\'abril de 2012, Lizzie Brocher\xc3\xa9 va ser escollida per interpretar Grace, un car\xc3\xa0cter originalment descrit com a "una salvatge, fero\xc3\xa7, extremadament sexual, i perillosament compulsiva i sexualment capriciosa" que rivalitzaria amb el nou personatge de Jessica Lange, per\xc3\xb2 m\xc3\xa9s tard el rol d\'aquest personatge va ser canviat en gran manera. Al maig de 2012 James Cromwell va formar com a co-estrella interpretant el doctor Arthur Arden, un home que treballa a l\'asil, i que s\'acabaria revelant que havia sigut nazi. Chlo\xc3\xab Sevigny interpretaria el rol de Shelley la Nimf\xc3\xb2mana, una dona que li agradaria molt tenir sexe i que el seu propi marit la va internar a l\'asil. _NEWLINE_Al juny de 2012, l\'actor Joseph Fiennes es va unir al c\xc3\xa0sting principal com a monsenyor Timothy Howard, un possible inter\xc3\xa8s amor\xc3\xb3s per la germana Jude interpretada per Jessica Lange. A m\xc3\xa9s al juny de 2012, Chris Zylka va ser triat pel c\xc3\xa0sting per interpretar Daniel, el qual va ser promocionat com "el noi m\xc3\xa9s bell en el m\xc3\xb3n i alhora sordmut"; tot i que Zylka va ser substitu\xc3\xaft despr\xc3\xa9s per un actor no mencionat, degut a les seves retic\xc3\xa8ncies perqu\xc3\xa8 li rapessin els cabells del cap per interpretar aquest personatge. Britne Oldford va ser integrada al c\xc3\xa0sting per reclutar qui interpret\xc3\xa9s a Alma, la que en teoria seria la desapareguda/morta muller del personatge de Peter. Al juliol de 2012, Mark Consuelos va ser reclutat en el c\xc3\xa0sting com a pacient anomenat Spivey, que va ser descrit com un abusador degenerat. A m\xc3\xa9s al julio, Clea DuVall va ser triada per interpretar a Wendy, una professora d\'escola que seria la n\xc3\xb2via de la Lana, i Franka Potente seria triada per un paper no especificat, que despr\xc3\xa9s s\'acabaria revelant ser Anne Frank/Charlotte Brown. _NEWLINE_A l\'agost de 2012, Blake Sheldon va ser escollit per interpretar els personatges de Devon i Cooper, els dos descrits com "alts, prims i psic\xc3\xb2pates". FInalment Sheldon va acabar fent nom\xc3\xa9s de Cooper. L\'actriu de la primera temporada Frances Conroy (Moira) va ser l\'actriu convidada que faria de The Angel of Death (l\'`ngel de la Mort). EL guanyador del Emmy Award Eric Stonestreet estava planejat que aparegu\xc3\xa9s de nou com a estrella convidada, aquesta temporada com a assass\xc3\xad, per\xc3\xb2 finalment l\'aparici\xc3\xb3 no va fructificar. L\'actor de la s\xc3\xa8rie Oz Mark Margolis va reapar\xc3\xa8ixer com a Sam Goodwin, mentre que l\'actor David Chisum i l\'actriu Amy Farrington van apar\xc3\xa8ixer com un marit afectu\xc3\xb3s i una mare preocupada, respectivament. A mitjans d\'octubre, el veter\xc3\xa0 Ian McShane de Kings va unir-se a la temporada fent el paper de Leigh Emerson, un home psic\xc3\xb2tic que mata gent mentre va disfressat amb una vestimenta de Santa Claus; ell t\xc3\xa9 una venjan\xc3\xa7a pendent contra la germana Jude. L\'ex co-estrella de la s\xc3\xa8rie Dylan McDermott va apar\xc3\xa8ixer durant la segona meitat de la temporada com a Johnny Morgan, qui \xc3\xa9s en realitat Johnny Thredson i en l\'\xc3\xa8poca actual el personatge de Bloody Face (Cara ensangonada).\n_START_SECTION_\nFilmaci\xc3\xb3\n_START_PARAGRAPH_\nL\'inici de les filmacions va ser el 17 de juliol de 2012. Els exteriors per la segona temporada van ser filmats a Hidden Valley, Ventura County, California, una zona rural als afores de Los Angeles. La filmaci\xc3\xb3 de l\'exterior de Briarcliff es va fer a l\'antic palau de just\xc3\xadcia d\'Orange County. El dissenyador de la producci\xc3\xb3 de la s\xc3\xa8rie Mark Worthington afirm\xc3\xa0: "Es coneix com a Richardsonian and Romanesque. Que m\xc3\xa9s tard l\'arquitecte s\'anomenaria Henry Hobson Richardson. Ek desenvolup\xc3\xa0 l\'estil al segle XIX. Cont\xc3\xa9 arcs circulars de pedra pesant. \xc3\x89s esgarrif\xc3\xb3s, ideat per a l\'horror. \xc3\x89s fosc, de ma\xc3\xb3 fosc brillant. \xc3\x89s aix\xc3\xad com la llum recorrer\xc3\xa0 tot l\'espai de l\'hospital. Encara s\'ho sent una sensaci\xc3\xb3 d\'institucional en ell."\n_START_SECTION_\nM\xc3\xa0rqueting\n_START_PARAGRAPH_\nSimilar a el que va fer amb la primera temporada, FX va publicar petits tr\xc3\xa0ilers de la segona temporada, a la seva p\xc3\xa0gina de Facebook.\n_START_SECTION_\nValoraci\xc3\xb3\n_START_PARAGRAPH_\nEl primer episodi va obtenir una puntuaci\xc3\xb3 de 2.2 de share entre els adults de 18 a 49 anys, reunint uns 3.85 milions d\'espectadors, aconseguint els n\xc3\xbameros m\xc3\xa9s alts per una s\xc3\xa8rie i els n\xc3\xbameros m\xc3\xa9s alts en la competici\xc3\xb3 dels programes de nit de la televisi\xc3\xb3 per cable.'